38. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 2049 της 22/29 Μαρτ. 1977 (ΦΕΚ Β΄ 296) Περί επιβολής εξισωτικών δασμών κατά την εισαγωγήν ομοαξονικών καλωδίων από τις Ινδίες. Έχοντας υπόψη: 1.Τις διατάξεις του Νόμ. 388/1977, «περί εξισωτικών και αντισταθμιστικών δασμών». 2.Τις σχετικές αιτήσεις της βιομηχανίας «ΕΛΛΗΝΙΚΑ ΚΑΛΩΔΙΑ» περί επιβολής εξισωτικών δασμών κατά την εισαγωγή, σε τιμές ντάμπιγκ από τις Ινδίες, ομοαξονικών καλωδίων της δασμολογικής κλάσεως 8523Β1, διότι από αυτή θα προκληθεί σημαντική ζημία στην εγχώρια παραγωγή. 3.Την 1/2 Μαρτ. 1977 γνωμοδότηση της Επιτροπής του άρθρ. 5 του Νόμ. 388/1976 δια της οποίας η Επιτροπή, μετά από εξέταση του πιο πάνω αιτήματος της εγχωρίου βιομηχανίας «ΕΛΛΗΝΙΚΑ ΚΑΛΩΔΙΑ», κατά την διαδικασία της Δ. 5659/22.9.1976 Υπουργικής αποφάσεως, γνωμοδότησε ομόφωνα ότι συντρέχουν οι προϋποθέσεις του Νόμ. 388/1976 για την επιβολή εξισωτικών δασμών κατά την εισαγωγή από τις Ινδίες ομοαξονικών καλωδίων των εξής προδιαγραφών: α)4 Χ 2,6/9,5 μετά 5 βοηθητικών τετράδων διαμέτρου αγωγών 0,9 ΜΜ, τοποθετημένων μιας, εις το κέντρον και τεσσάρων περιφερειακών. β)4 Χ 1,2/4,4 μετά μιας βοηθητικής τετράδος διαμέτρου αγωγών 0,6 ΜΜ, τοποθετημένης εις το κέντρο και 4 βοηθητικών αγωγών διαμέτρου 0,9 ΜΜ, τοποθετουμένων περιφερειακώς. Συγκεκριμένα διαπιστώθηκε: 1.Ότι τα καλώδια αυτά προσφέρονται στον Οργανισμό Τηλεπικοινωνιών Ελλάδος (ΟΤΕ) από τον Ινδικό Οίκο HINDUSTAN CABLES LIMITED σε τιμές αντικανονικά χαμηλές, κατά την έννοια των διατάξεων του άρθρ. 2 του Νόμ. 388/1976. Τούτο διότι, οι τιμές αυτές είναι χαμηλότερες των τιμών του εσωτερικού των Ινδιών κατά ποσοστόν 112% για τα καλώδια προδιαγραφών της ενδείξεως α΄ και 75% για τα καλώδια προδιαγραφών της ενδείξεως β΄. Ειδικώτερα, ενώ οι κανονικές τιμές εξαγωγής CIF Πειραιά των καλωδίων τούτων, είναι, βάσει των τιμών του εσωτερικού 79.275 ρουπίες ανά χιλ/τρο καλωδίου προδιαγραφών της ενδείξεως α΄ και 31.812 ρουπίες ανά χιλ/τρο καλωδίου προδιαγραφών της ενδείξεως β΄, οι τιμές που προσφέρονται από τον Ινδικό Οίκο HINDUSTAN CABLES LIMITED στον Ο.Τ.Ε. είναι 37.364 και 18.178 ρουπίες ανά χιλ/τρο καλωδίου, αντιστοίχως. 2.Ότι η εισαγωγή στη χώρα ομοαξονικών καλωδίων στις πιο πάνω αντικανονικά χαμηλές τιμές, θα προκαλέσει σημαντική ζημία, κατά την έννοια των διατάξεων των άρθρ. 1 και 3 του Νόμ. 388/1976 στην εθνική παραγωγή, της οποίας σήμερα η παραγωγική δυναμικότητα επαρκεί για τη κάλυψη των αναγκών της εγχωρίου καταναλώσεως. Τούτο, διότι η διάθεση σε τιμές ντάμπιγκ των Ινδικών ομοαξονικών καλωδίων στην εσωτερική αγορά της χώρας θα εκποτίσει αναγκαία από αυτή την εγχώριο παραγωγή, η οποία θα υποχρεωθεί υπό την πίεση του εξωντοτικού αυτού ανταγωνισμού να περιορίσει ή και να διακόψει ενδεχομένως την παραγωγή των ομοαξονικών καλωδίων. Τούτο, όμως πέρα από τις συναλλαγματικές και λοιπές δυσμενείς επιπτώσεις θα έχει ως συνέπεια και την οπισθοδρόμηση της προσπάθειας που καταβάλλεται για την ανάπτυξη του οικείου βιομηχανικού κλάδου, αποφασίζουμε: 1.Γίνεται δεκτή στο σύνολό της η γνωμοδότηση της Επιτροπής αριθ. 1 του άρθρ. 4 του Νόμ. 388/1976 και επιβάλλεται, κατά την εισαγωγή στη χώρα από τις Ινδίες, ομοαξονικών καλωδίων δασμ. κλάσεως 85.23β1, σε τιμή χαμηλότερη της πιο πάνω αναφερομένης κανονικής τιμής εξαγωγής, εξισωτικός δασμός ίσος προς τη σχετική διαφορά μεταξύ κανονικής και τιμολογιακής τιμής CIF. Η απόφαση αυτή ισχύει από της δημοσιεύσεώς της στην Εφημερίδα της Κυβερνήσεως. Η απόφαση αυτή να δημοσιευθεί στην Εφημερίδα της Κυβερνήσεως. (Μετά τη σελ. 234,12) Σελ. 234,121 Τεύχος 699-Σελ. 51 Δασμοί Αντιντάμπιγκ 30.Β.δ.38 25 30.Β.δ.38 Δασμοί Αντιντάμπιγκ 26 Εκτελωνισμός Ταχυδρομικών Δεμάτων 30.Β.ε.1 27 